La Biblioteca provisional tanca definitivament
29 de abril de 2024

La Biblioteca Municipal de l'Eliana està de trasllat. Per això, les instal·lacions provisionals tanquen definitivament les portes aquest dilluns 29 d'abril, mentre dure el trasllat dels seus fons bibliogràfics.

El servei es reprendrà, previsiblement, a mitjan del pròxim mes de maig en les seues noves instal·lacions, situades en la rehabilitada Casa de la Cultura.

Un edifici verd i sostenible

L'Ajuntament ha invertit prop d'1.600.000 euros, en les obres de modernització i ampliació de la Casa de la Cultura. El nou espai, que portarà el nom de l'exalcade, José María Ángel Batalla, buscarà convertir-se en un referent d'edifici verd i sostenible en tota la Comunitat Valenciana, gràcies al projecte regit pels principis d'equitat habitacional i inclusivitat.

Un total de 1.665 m² que inclouen una nova àrea d'estudi d'accés independent en la planta alta, la Biblioteca, l'Espai Jove, aules per a cursos i tallers, una sala polivalent, a més de noves zones verdes i d'esplai. Una transformació integral i modernització de les instal·lacions que ha respectat l'esperit de l'antic edifici.